Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 2. Az Alkotmánybíróság a 24/1999. (VI. 30.) AB határozatban (ABH 1999, 237.) a Ve. szabályozási körében a
Paragraph Index: 1019

3. A fentiekben hivatkozott megállapításokat is figyelembe véve az Alkotmánybíróságnak azt kellett vizsgálnia a jelen eljárásban, hogy a Ve. 78. § (1) bekezdésének „illetõleg döntés meghozatalától számított” szövegrésze — tekintettel a választási eljárás jellegére — eredményezi-e az Alkotmány 57. § (5) bekezdésében biztosított jogorvoslati jog, illetõleg az Alkotmány 2. § (1) bekezdése szerinti jogállamiság alapelvének sérelmét. A Ve. 6. § (1) bekezdése értelmében a választási bizottság ülése, ezzel együtt a döntéshozatal is nyilvános, tehát az érdeklõdõ választópolgárok, értelemszerûen ideértve az eljárásban közvetlenül érintett személyeket is, mindvégig jelen lehetnek. A Ve. 25. § (1) bekezdése pedig azt teszi lehetõvé, hogy a jelölt egy általa megbízott személyt a választási bizottságba tagként delegáljon. A Ve. 78. §-a ezen túlmenõen rendelkezéseket tartalmaz az eljárásban érintettek részvételének biztosítására. A (3) bekezdés értelmében a választási bizottság a kifogás elõterjesztõjét meghallgathatja, míg a (4) bekezdés ugyanezt a bírósági eljárás tekintetében írja elõ. A hivatkozott alkotmánybírósági megállapítások, valamint a Ve. idézett rendelkezései egyértelmûen alátámasztják azt, hogy a választási bizottságok tevékenységét nem lehet kizárólagosan hatósági jellegûnek tekinteni. Ez a jellegzetesség nem hagyható figyelmen kívül egyes eljárási cselekmények, illetve az azokhoz kapcsolódó feltételek alkotmányosságának megítélésénél. A választások a képviseleti demokrácia kiemelkedõen fontos eseményei, amelyek lefolyásának és eredményes kimenetelének legfõbb feltétele a választópolgári részvétel. A választási folyamattól való teljes vagy nagyfokú tartózkodás ellehetetlenítené, illetõleg kétségessé tenné a legitimált közhatalom létrejöttét, vagyis a népszuverenitást gyakorló testületek (Országgyûlés, képviselõ-testületek) megalakulását, a választott tisztségek betöltését. A választói aktivitás legjelentõsebb megnyilvánulása ugyan a szavazás, de a választópolgári részvétel szükségképpeni eleme a jelölésnek, a választási kampánynak, a választási bizottságok tevékenységének is. A közügyek vitelében való olyan részvétel, amikor egy választópolgár jelöltként közhatalmi tisztség elnyerésére törekszik, illetõleg akár ilyen minõség nélkül is jogvitát kezdeményez, az általános választópolgári aktivitáson túlmegy. Az aktivitás nyilvánvalóan jelentõsebb a jelölt esetében, hisz a passzív választójog gyakorlása a választási eljárás jelentõs részére kiterjed, és ehhez képest kisebb azoknál, akik csak egy-egy vitás kérdés eldöntése tekintetében érintettek. A jogvitákról a választási bizottságok, illetve végsõ soron a bíróságok döntenek, de ezeket a szerveket ugyanolyan szoros határidõk kötik, mint a jogorvoslatot kérõket, mert a Ve. 78. § (1) bekezdése azt is elõírja, hogy a benyújtott kifogásról a beérkezésétõl számított három napon belül határozniuk kell. A Ve. 4. § (4), illetve (3) bekezdése úgy rendelkezik, hogy a napokban megállapított határidõket a naptári napok szerint kell számítani, és azok — eltérõ rendelkezés hiányában — a határidõ utolsó napján 16 órakor járnak le. A választási eljárásban tehát tudható, illetve nagy valószínûséggel elõre kiszámítható, hogy mikor kerülhetnek sorra olyan döntések, amelyekkel kapcsolatban a jogorvoslat esetlegesen felmerülhet. A jogorvoslattal érintett személy ennek megfelelõen akár személyesen, akár megbízottja (delegált tag vagy eseti megbízott) közremûködésével figyelemmel kísérheti a kifogás elbírálását. Ha ezt elmulasztja, módjában áll a kifogása elbírálásáról utólag érdeklõdni, mert a választási szervek elérhetõsége biztosított. Ezek ugyanis — szemben a hatósági eljárásokban döntést hozó szervekkel — folyamatosan üléseznek, illetve készenléti helyzetben vannak. A választásokon jelöltként való indulás politikai szerepvállalás, csakúgy mint a választási „jogvita” kezdeményezése. A fentiek alapján az ésszerûség azt kívánja, hogy a jogvitát kezdeményezõ (pl. kifogást benyújtó) személy, kü- 2003/135. szám lönösen, ha egyben jelöltként is indult, kísérje figyelemmel az eljárás lefolytatását, akár úgy is, hogy amennyiben módja van rá, részt vegyen a választási bizottság ülésén. Olyan esetben azonban, ha ezzel a jogával bármely okból nem él, akkor is biztosítani kell számára, hogy a jogvita eldöntésérõl tudomást szerezzen. Az Alkotmánybíróság rámutat, hogy mindezek mellett a jogvitát eldöntõ szervet az a kötelezettség terheli, hogy a döntést írásba foglalja, s arról az érintetteket megfelelõ módon és a lehetõ leggyorsabban tájékoztassa. Erre vonatkozóan a Ve. 79. § (2) bekezdése tételesen is elõírja, hogy a választási bizottság és a bíróság határozatát — annak meghozatala napján — az érintettekkel és az illetékes választási bizottsággal közölni kell. A törvénynek ez a szabálya az eljáró szervek kötelezettségévé teszi a döntésükrõl való tudomásszerzés azonnali biztosítását anélkül, hogy a közlés részletszabályait maga a jogalkotó meghatározta volna. A jogorvoslati jog választási eljárásban való szabályozásának fontos szempontja, hogy az eljárás során minél hamarabb megszülessenek a végleges döntések. A Ve.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes